er der nogen problemer med lange url’er?
ja, der er flere problemer med lange url’er:

lange url’er er sværere at læse for almindelige mennesker og derfor også næsten umulige at fortælle videre til andre.
lange url’er giver oftere folk problemer, når de skal sende dem til hinanden (nogle e-mails ødelægger links med meget lange url’er), eller poster dem rundt omkring på nettet, i blogs eller kommentarer. det kan føre til, at du alt i alt får færre links til dine sider fra andre sites, hvis du har meget lange url’er.
hvis dine lange url’er er udtryk for nogle meget dybe kategoristrukturer og/eller filnavne med mange bindestreger, kan det i værste fald mindske søgemaskinernes interesse for at crawle siderne, og de kan ende med at vægte dem lidt lavere.

alt i alt kan jeg således anbefale, at du altid forsøger at gøre dine url’er så korte og læsevenlige som muligt.